# **Centar za razvoj unutarnje plovidbe uz pokroviteljstvo Hrvatske gospodarske komore i podršku Fakulteta prometnih znanosti organizira seminar:**

# Novi Zakon o koncesijama i njegova primjena na koncesije u lukama

Novi Zakon o koncesijama stupio je na snagu 22. srpnja 2017. godine. Ovaj Zakon je usklađen s Direktivom 2014/23/EU Europskog parlamenta i Vijeća od 26. veljače 2014. o dodjeli ugovora o koncesiji i dijelom na drugačiji način rješava pitanja koncesija od dosadašnjih propisa. Promjene se tiču od drugačije definicije koncesija do iznimno važne novine - ugovori o koncesijama postaju upravni ugovori.

Stoga se lučke uprave, lučki operateri, županijski odjeli za pomorstvo, državna uprava te znanstvenici koji se bave ovim područjem, moraju dobro upoznati s izmjenama koje su donesene novim Zakonom o koncesijama. Upravo od dobrog poznavanja i dobre pripreme ovisi kvalitetna provedba budućih propisa kojima će se ovo pitanje detaljno materijalno pravno urediti.

Na Seminaru 20. studenoga 2017. obrazložiti ćemo o novine u Zakonu o koncesijama, te poveznice na njegovu primjenu kod davanja koncesijama u lukama (unutarnje plovidbe i morskim).

**Raspored:**

9:30 - 10:00 Registracija sudionika

10:00 - 11:30 Novosti u sustavu koncesija

11:30 - 12:00 Pauza za kavu

12:00 - 13:30 Nastavak - novine u sustavu koncesija i primjena na luke

13:30 - 14:30 Pauza za ručak

14:30 - 15:30 Upravni ugovori, izmjena koncesije i pravna zaštita

## Opis seminara

Seminar: Koncesije na lučkom području prema novom Zakonu o koncesijama predstavlja jednodnevno predavanje u cilju stjecanja potrebnih novih znanja sadržanih u izmjenjenom Zakonu, a koji predstavlja kombinaciju propisa o koncesijama, javnoj nabavi, javno-privatnom partnerstvu i upravnog postupka.

Polaznici će pohađanjem seminara dobiti uvid u novi pravni okvir, kako bi bili spremni za primjenu novih sektorskih propisa o koncesioniranju na lučkom području.

Predavači:

**Doc. dr. sc. Goran Vojković** koncesijama se počeo baviti prije više od trinaest godina. Autor je znanstvenih monografija *Pomorsko dobro i koncesije* te *Luke unutarnjih voda*, a objavio je i niz članaka na ovu temu. U svom profesionalnom radu povezuje znanstveni rad s iskustvom na projektima u praksi. Docent je na Fakultetu prometnih znanosti u Zagrebu i Sveučilištu Sjever te vanjski član Odbora za zakonodavstvo Hrvatskoga Sabora.

**Melita Milenković, mag. iur.** diplomirala je na Pravnom fakultetu Sveučilišta u Osijeku. Autorica i/ili koautorica je znanstvenih radova u području koncesija, javno-privatnog partnerstva i javne nabave, također i drugih članaka u svezi koncesija i postupka dodjele istih te unapređenja modela dodjele ugovora o koncesiji. Zaposlena je na Fakultetu prometnih znanosti u Zagrebu u svojstvu asistenta na Katedri za pravo i ekonomiju prometa. Trenutno piše doktorsku disertaciju na temu koncesija na Pravnom fakultetu Sveučilišta u Ljubljani.

Mjesto i vrijeme održavanja:

**Ponedjeljak, 20. studenog 2017., 9:30 - 15:30 sati  
Hrvatska gospodarska komora, Rooseveltov trg 2, Zagreb**

Kotizacija:

**990 kn + PDV**

Dodatne informacije i prijava:

**www.crup.hr Telefon: (01) 631 4445  
info@crup.hr Fax: (01) 631 4444**

**Uplate izvršiti na IBAN: HR412340009-1110122975**